Ολυμπιακός Σ.Φ.Π. (χειροσφαίριση)

:*Για όλες τις δραστηριότητες του συλλόγου, δείτε: [[Ολυμπιακός Σύνδεσμος Φιλάθλων Πειραιώς|Ολυμπιακός Σ.Φ.Π.]]*

## Ιστορία
### Ίδρυση
[thumb|right|260px|Το [Στάδιο Καραϊσκάκη|Ποδηλατοδρόμιο]]
Το 1931, και μετά την ίδρυση των τμημάτων ποδοσφαίρου, υδατοσφαίρισης, στίβου, κολύμβησης, βόλει, ξιφομαχίας και κωπηλασίας, η τότε διοίκηση του Ολυμπιακού, η οποία βρισκόταν υπό την προεδρία του Θανάση Μέρμηγκα, αποφάσισε να προχωρήσει στην ίδρυση τμήματος χειροσφαίρισης. Πρώτο γήπεδο και παράλληλα χώρο προπόνησης του συγκεκριμένου τμήματος του ερυθρόλευκου συλλόγου αποτέλεσε το Ποδηλατοδρόμιο, το γνωστό σήμερα Στάδιο Γεώργιος Καραϊσκάκης, το οποίο είχε κατασκευαστεί ήδη από το 1895 προκειμένου να χρησιμοποιηθεί για τους πρώτους σύγχρονους Ολυμπιακούς Αγώνες που διεξήχθησαν στην Αθήνα το 1896. 

Η ύπαρξη τμημάτων χάντμπολ δεν ήταν πρωτόγνωρο φαινόμενο στην Ελλάδα. Στη χώρα πρωτοπαίχτηκε το άθλημα της χειροσφαίρισης το 1922 στο ποδοσφαιρικό γήπεδο του Πανελληνίου Γ.Σ., με τις ομάδες να αγωνίζονται με έντεκα εναντίον έντεκα παικτών. Αυτός που δίδαξε στην Αθήνα το άθλημα πρώτος, ήταν ο καθηγητής Φυσικής Αγωγής και τότε διευθυντής του γυμναστηρίου του Πανελληνίου Γ.Σ. Ευάγγελος Καλφαρέντζος, ο οποίος μάλιστα μετέφρασε και τους πρώτους κανονισμούς. Οι πρώτες ομάδες οι οποίες ίδρυσαν τμήμα χειροσφαίρισης ήταν ο Πανελλήνιος Γ.Σ., ο Εθνικός, η Νήαρ Ήστ, οι Νέοι Βύρωνος, ο Παναθηναϊκός, η ΑΕ Ελληνορώσων, η ΑΕ Χαλκίδας κ.α. Εξαίρεση δεν μπορούσε να αποτελέσει ο Ολυμπιακός, ο οποίος προχώρησε στη μετέπειτα ίδρυση του αντίστοιχου τμήματος.

### Πρώτα χρόνια

Λόγω του γεγονότος ότι μέχρι εκείνη τη στιγμή δεν είχε συσταθεί επίσημα κάποια αντίστοιχη Ελληνική Ομοσπονδία Χειροσφαίρισης, η ομάδα χάντμπολ του Ολυμπιακού λάμβανε μέρος στα διάφορα ανεπίσημα πρωταθλήματα που διεξάγονταν μεταξύ των συλλόγων του Πειραιά καθώς επίσης και σε πρωταθλήματα κέντρου. 

Τα ρόστερ των πρώτων χρόνων του τμήματος χειροσφαίρισης του Ολυμπιακού αποτελούσαν Έλληνες αθλητές μεταξύ άλλων της ποδοσφαιρικής ομάδας του συλλόγου όπως π.χ. ο τερματοφύλακας Κώστας Κλειδουχάκης καθώς επίσης και της κολυμβητικής ομάδας όπως π.χ. ο Τάκης Προβατόπουλος (ο δεύτερος αποτελούσε κορυφαίο Έλληνα κολυμβητή προπολεμικά, ο οποίος μάλιστα είχε κατακτήσει με την ομάδα του Ολυμπιακού αρκετά πρωταθλήματα τόσο ως αθλητής της κολύμβησης, όσο και ως αθλητής της υδατοσφαίρισης). Άλλοι αθλητές οι οποίοι αποτελούσαν στελέχη των πρώτων ρόστερ της ομάδας χάντμπολ του Ολυμπιακού ήταν οι: Κοκκινάκης, Τρικίδης, Τσακίρης, Θρακάκης, Πολίτης, Αθανασιάδης, Τσιγώνης, Βρουσάλης, Χονδρόπουλος, Πυλάδης, Παπαδάκης και Αποστολάκης.

### Διάλυση και προσπάθεια ανασύστασης
Μετά και την επίσημη συμμετοχή της Ελλάδας στον Β' Παγκόσμιο Πόλεμο, κάθε αθλητική δραστηριότητα πέρασε σε δεύτερη μοίρα, με το τμήμα χειροσφαίρισης του Ολυμπιακού να μην αποτελεί εξαίρεση. Μεταπολεμικά, τα πράγματα έγιναν ακόμα χειρότερα για το συγκεκριμένο τμήμα καθώς αποχώρησαν οριστικά πολλοί αθλητές του τμήματος, με αποτέλεσμα η κρίση και η διάλυση να έρχονται με αργό αλλά ταυτόχρονα σταθερό ρυθμό. Για περισσότερο από τρεις δεκαετίες, το τμήμα χειροσφαίρισης του Ολυμπιακού βρισκόταν σε αδράνεια. 

Το 1976, ο Σύνδεσμος Ελληνικών Γυμναστικών Αθλητικών Σωματείων, γνωστός πιο απλά και ως ΣΕΓΑΣ,  έστειλε βιβλία κανονισμών σε όλους τους συλλόγους, στην πρώτη ουσιαστικά σοβαρή προσπάθεια οργάνωσης του αθλήματος στη χώρα. Ένα χρόνο αργότερα και συγκεκριμένα το 1979 ιδρύθηκε η Ομοσπονδία Χειροσφαιρίσεως Ελλάδος (ΟΧΕ), η οποία διοργάνωσε το πρώτο επίσημο Πανελλήνιο Πρωτάθλημα Χειροσφαίρισης. Αν και στην αρχή η τότε διοίκηση του Ολυμπιακού η οποία λειτουργούσε υπό την προεδρία του Κώστα Θανόπουλου, είδε με θετικό μάτι την προοπτική της επαναλειτουργίας του τμήματος, στην συνέχεια η ιδέα δεν προχώρησε, με αποτέλεσμα το τμήμα να παραμένει ανενεργό.

### Επαναλειτουργία
Το τμήμα χειροσφαίρισης επανασυστάθηκε το 1990 και χρησιμοποιούσε ως γήπεδο το ανοιχτό της Αγίας Βαρβάρας με προπονητή τον Συμεωνίδη και επίλεκτους αθλητές από σημαντικές ομάδες της εποχής Μακρόγλου Μ., Μακρόγλου Ν., Κηρύκο Δ., Φέτση, Χολέβας Ξ. και άλλους, ωστόσο λίγο καιρό αργότερα και λόγω έλλειψης ιδιόκτητου γηπέδου, η λειτουργία του συγκεκριμένου τμήματος ουσιαστικά σταμάτησε για ακόμα μια φορά. Το 1994 ο πρόεδρος της ομάδας του Λυκαβηττού Α. Κανώνης, ερυθρόλευκων αισθημάτων, πρότεινε στον ερασιτέχνη Ολυμπιακό την σύμπλευση των δύο ομάδων και έτσι μετά την συγχώνευση το πλήρες όνομα της ομάδας ήταν Ολυμπιακός Λυκαβηττού με έδρα το κλειστό του Κερατσινίου.  

Το 1995, η ομάδα με έδρα το Κερατσίνι, κέρδισε την άνοδο στην Α1 Κατηγορία με έφορο της ομάδας τον Κοκκινάκη και προπονητή τον Καρρά. Από τους αθλητές που ξεχώρισαν στην ομάδα ήταν οι Γιοκαράκης, Ξύδης, Σκαρλος, Βρεττός, Νάνης, Μυλωνάς και άλλοι. Το 1996 λόγω διαφωνιών και αφού το σωματείο είχε υποβιβαστεί στην Α2, έπαυσε η συνεργασία και η ομάδα συνέχισε ανεξάρτητα την πορεία της ως Ολυμπιακός Κερατσινίου, χωρίς να έχει σχέση με τον ερασιτέχνη Ολυμπιακό Πειραιώς.

### Νέα εποχή

Στις 11 Ιουνίου 2017, ο Ολυμπιακός έκανε αίτηση επανεγγραφής στην ομοσπονδία χάντμπολ, η οποία και έγινε αποδεκτή . Συγχωνεύτηκε με την πρωταθλήτρια ομάδα ΙΕΚ Ξυνή,  και εντάχθηκε στην ανώτερη κατηγορία του ελληνικού πρωταθλήματος. Η ομάδα αγωνίζεται με την ονομασία Ολυμπιακός ΣΦΠ -  ΙΕΚ ΞΥΝΗ.

Το τμήμα καταγράφει αμέσως επιτυχίες σε πανελλήνιο επίπεδο, κατακτώντας 2 συνεχόμενες χρονιές (2018, 2019) πρωτάθλημα και κύπελλο. 

Στις 8 Απριλίου 2021 με επίσημη ανακοίνωση του ο Ολυμπιακός ΣΦΠ γνωστοποίησε την απόφαση του να μην συνεχίσει στο πρωτάθλημα της Handball Premier της σεζόν 2020-21. Στην ανακοίνωση του κατηγορεί την διοίκηση της ΟΧΕ για μεροληπτική στάση υπέρ της ΑΕΚ και για αλλοίωση πρωταθλήματος. 

Την σεζόν 2021-22 κατακτάει για 3η φορά το πρωτάθλημα Ελλάδας, με μειονέκτημα έδρας, κερδίζοντας την ΑΕΚ με 3-1, ενώ στις αρχές της επόμενης σεζόν βάζει στην τροπαιοθήκη του για 1η φορά και το Σουπερ Καπ Ελλάδας.

Την σεζόν 2023-24 ο Ολυμπιακός κατακτά το πρωτάθλημα εντός συνόρων, ενώ στις 18 και 25 Μαΐου παίζει στον διπλό τελικό του EHF European Cup με αντίπαλο την Βαλούρ απ' την Ισλανδία, χάνοντας τελικά το τρόπαιο στα πέναλτι με 5-4 σε ένα σχεδόν γεμάτο ΣΕΦ (1ος αγώνας ήττα με 30-26, 2ος αγώνας νίκη με 31-27).

Την επόμενη σεζόν κατακτάει και πάλι το πρωτάθλημα με 3-2 νίκες στους τελικούς με την ΑΕΚ, με μειονέκτημα έδρας. 

## Τίτλοι
### Πανελλήνιοι
* 5 **[[Πρωτάθλημα Ελλάδας χειροσφαίρισης ανδρών|Πρωταθλήματα Ελλάδας]]**
** 2018, 2019, 2022, 2024, 2025

* 4 **[[Κύπελλο Ελλάδος χειροσφαίρισης ανδρών|Κύπελλα Ελλάδας]]**
** 2018, 2019, 2023, 2026

* 4 **[[Σούπερ καπ χειροσφαίρισης ανδρών|Σούπερ Καπ Ελλάδας]]**
** 2022, 2023, 2024, 2025

### Διεθνείς
* **[[Ευρωπαϊκό κύπελλο θριάμβου χειροσφαίρισης ανδρών|Ευρωπαϊκό κύπελλο]]**
** 2024 **(φιναλίστ)**

### Μικρές Ηλικίες

* 1 **[[Πρωτάθλημα Ελλάδας χειροσφαίρισης μικρών ηλικιών|Πρωτάθλημα Ελλάδας Εφήβων]]**: 
** 2019

* 2 **Πρωταθλήματα ΕΣΧΑ Εφήβων**: 
** 2019, 2023

## Τρέχουσα σύνθεση
Η ομάδα όπως ήταν στις   

## Αξιόλογοι αθλητές

## Παραπομπές


## Εξωτερικοί σύνδεσμοι - Πηγές
*Ολυμπιακός ΣΦΠ - Επίσημος Δικτυακός Τόπος  
* Ομοσπονδία Χειροσφαίρισης Ελλάδος


Ολυμπιακος Πειραιως